《和大夫秋夜书情即事》
唐代·独孤及

上略当分阃，高情善闭关。忘机群动息，无战五兵闲。

铃阁风传漏，书窗月满山。方知秋兴作，非惜二毛斑。

作者简介：独孤及（725～777），唐朝散文家，字至之，河南洛阳人，天宝末，以道举高第，补华阴尉。代宗召为左拾遗，俄改太常博士。迁礼部员外郎，历濠、舒二州刺史，以治课加检校司封郎中，赐金紫。徙常州，卒谥曰宪。集三十卷，内诗三卷，今编诗二卷。